Legend of Kiliapiilaid. 179 



Haalele o Kihapiilani ia Kauwiki, holo aku la a ])ae ma Umiwai i Kohala, moe 

 iho la a ao ae hele. Hahai mai la na kanaka ia Kihapiilani no ke kanaka maikai, a lilo 

 ae la i man aikane. Malaila aku a Lamakee i Kaauhuhu noho iho la hooniaha; mai laila 

 aku a Laaumama i Ohanaula, hookipa ia e ko laila konohiki, o Kapuaikahi ka inoa, a 

 pau ka ai ana, hele aku la a Waiaoopu i Halaula, inu wai. Mailaila aku a Puaiole i 

 Aamakao auau i ka wai ; mailaila aku a Waikuaala, inu wai ; a ka pali o Kaenaokamakao- 

 hua, iho i Pololu, a Honokane, hiki i ka hulaana o Kuukuunaakaiole ; makau na aikane i 

 ka mano, au no o Kiha])iilani, hookahi ka au ana me na aikane. Ma keia au ana a lakou 

 ma ka hulaana, mau no kc ku o ka punohu i ke kai, e like me ka olelo a ke kahuna a 

 Lanakila. 



A hala keia hulaana, au aku o Kakaauki, o Elelu, pela lakou i hele ai a Laupahoe- 

 hoe, moe; ao ae, hele a Waipio, mai laila aku a Kapulena i Hamakua, moe. Mai laila 

 aku a Kaumoali, a Kaala, a Kaula, a Laupahoehoe i Hilo, moe. llaila o Umi, me ka 

 wahine o Piikea, hiki ana keia a ka hale, uwe ana keia me ke kulu o ka waimaka. I mai 

 la o Umi: "Owai la o maua kai ])ili ia oe, owau paha, oia nei paha?" I aku o Kihapii- 

 lani: "O ko wahine." I mai o Piikea: "Aohe maopopo ia'u?" I aku o Kihapiilani: 

 "O Lonoajiii ka mua, o Piikea aku, o Kihawahine, o Kihapiilani aku. Owau no o Ki- 

 hapiilani ko oukou ]iokii." Lele mai la o }*iikea uwc, kena aku la ia Umi, i ai, ia na ko 

 kaikoeke, ai iho la keia me na aikane a maona. 



Ninau mai o Umi : "Heaha ka huakai o ka hiki ana mai?" I aku o Kihapiilani: 

 "He makaia, i kapi ia kuu maka i ke kai paakai e Lonoapii. Oia kuu mea i holo mai 

 nei." Ninau aku o Umi ia Piikea: "Pehea la keia olelo ;i ke 'Hi?" 1 mai o Piikea: "E 

 hooko aku no hoi paha, ua au mai la ka hoi keia i ke kai." Kena ae la o Umi i na luna, e 

 hele e olelo ma Hawaii a i)uni, e kalai ka waa, he mau anahulu i hala, oki ka waa. Holo 

 i Maui, kapa ia keia holo ana o ka waa nui. Mai Kohala a Kauwiki i Maui ka moe 

 a na waa, o ka maka mua o na waa i Kauwiki o ka hope i Kohala. Hoomoe palua ia na 

 waa, maluna o laila na kanaka e hele ai, aohe holo, he alanui maoli iho la no ka waa. 



Aia me Umi, o Piimaiwaa he koa, he aikane na Umi, o Omaokamau alua aikane, 

 o Koi, he keiki na Umi, he mau koa lakou no Umi. 



